b'\n_START_ARTICLE_\nDirektoratet for jakt, viltstell og ferskvannsfiske\n_START_PARAGRAPH_\nDirektoratet for jakt, viltstell og ferskvannsfiske var en statlig norsk etat som arbeidet med jakt, viltstell, og lakse- og innlandsfisk._NEWLINE_Etaten ble opprettet i 1965, og ved opprettelsen overtok direktoratet hele saksomr\xc3\xa5det til Landbruksdepartementets Kontor for viltstell, jakt og fangst, og deler av saksomr\xc3\xa5det til Kontor for reindrift og ferskvannsfiske.  Direktoratet l\xc3\xa5 under Landbruksdepartementet til 1973, da det ble overf\xc3\xb8rt til Milj\xc3\xb8verndepartementet. I 1974 ble navnet endret til Direktoratet for vilt og ferskvannsfisk, og i 1985 ble navnet igjen endret til Direktoratet for naturforvaltning.'